Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 966/13/8806	Košice, 27.3.2014
EEČ : 2-65-122-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Košiciach,  od 25. 06 2013  do 07.02.2014 , iba sporadicky plnil vyživovaciu povinnosť voči  dcére XXXXX , nar. XXXXX stanovenú súdnym verdiktom Okresného súdu XXXXX - okolie sp.zn. 12 P 158/2010 zo 25.11.2010 zverenej do výchovy a starostlivosti  matke XXXXX, žijúcej v obci Komárovce, okres XXXXX - okolie, hoci mu táto povinnosť vyplývala zo zákona o rodine a bola upravená citovaným súdnym verdiktom, mesačne 40,- € a tak mu vznikol alimentačný dlh 320,- €, pritom bol právoplatným trestným rozkazom Okresného súdu XXXXX - okolie sp.zn. 6 T 208/2012 z 30.11.2012 odsúdený za prečin § 207 Tr. zákona,  keďže XXXXX legitímne uhradil výživné na oprávnenú dcérku Alexandru, od. 16.08.2012 do 07.02.2014, zanikla trestnosť činu  tým, že obvinený dodatočne vyrovnal svoj dlh na zameškanom výživnom, pritom jeho konanie nemalo trvalo nepriznivé následky voči oprávnenej o

lebo zanikla trestnosť činu

Odôvodnenie:
Uznesením povereného príslušníka OR PZ XXXXX - okolie Odbor poriadkovej  polície, Obvodné oddelenie PZ Veľká Ida. zn. ČVS:ORP-1539/VI-KS-2013 z 02.12. 2013 bolo začaté trestné stíhanie a dňa 27.12.2013 bolo vznesené obvinenie XXXXX  pre trestný čin zanedbania povinnej výživy podľa § 207 ods. 1 Trestného zákona . 

      Spoločensky nežadúcej aktivity sa mal dopustiť tak, ako to konštatuje enunciát tohto rozhodnutia.

Vyšetrovateľka  Okresného riaditeľstva PZ XXXXX - okolie, odboru kriminálnej polície I. oddelenia vyšetrovania XXXXX predložila 18.02.2014 - návrh na  zastavenie trestného stíhania. Argumentovala tým, že ku dňu 14.02.2014 obvinený  vyplatil matke oprávnenej osoby -  prostredníctvom pošty  - výživné  takmer v plnej výške.  Nepriaznivý vplyv konania  obvineného, na primeraný spôsob života dieťaťa, neplatením alimentačnej povinnosti, jeho  matka  nepociťovala.  Dôkazný vyšetrovací materiál  tento záver odobruje.

	Vzhľadom na konštatovaný dôkazný stav, považujem návrh povereného príslušníka PZ za  korektný a dôvodný. Preto som prijal decíziu v zmysle petitu tohoto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor